《过永春剧头铺见壁间石刻临漳王漕诗辄题数句》
宋代·陈渊

壁间得微词，语尽意有馀。摸传岂真知，无乃势所驱。

从来碧纱笼，不护寒士书。焉知题柱生，终无驷马车。

粉板会当洗，援毫聊自娱。从人分轻重，削迹今何如。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。